Kings ontken bewerings van 'spioenasie' | Nuus24
Port Elizabeth – Die Southern Kings het bewerings dat hulle op die Western Force gespioeneer het, ten sterkste ontken.Alan Solomons, afrigter van die Kings, het in ‘n verklaring gesê dat hy geen kennis dra van die beweerde voorval nie.Die Western Force was Dinsdag besig met ‘n oefening by Victoriapark in Port Elizabeth toe spelers ‘n "verdagte persoon" in bosse naby die veld gesien het.Spelers het probeer om die persoon te konfronteer, maar hy het weggehardloop. Hy het glo video-toerusting en ‘n driepoot by hom gehad.“Ek wil dit duidelik maak dat dit nie ons beleid is om op ons teenstanders te spioeneer nie,” het Solomons volgens Arena Sport gesê.“Ons wil ook die publiek herinner dat hierdie oefensessies geslote sessies is en terwyl dit te verstane is dat daar opgewondenheid heers oor die internasionale Superrugby-spanne wat vir die eerste keer hier is, wil ons die publiek aanmoedig om die Western Force se privaatheid te respekteer.”Vir die jongste sportnuus volg Nuus24Sport op Twitter. Lees meer oor: superrugby | western force | southern kings VOLGENDE OP NUUS24X